Rheinwaldhorn
S Rhiiwaldhorn (uf italienisch Adula) isch mit 3'402 m ü.M. de högschti Bärg vom Kanton Tessin (Schwiiz).

Geografii und Name 
S Rhiiwaldhorn liit i de Adula-Alpe a de Gränze vom Tessin zu Graubünde. Am nordöstliche Abhang vom Gipfel entspringt de Henderrhii, en Quällfluss vom Rhii.

Uf tüütsch ghäisst de Bärg Riiwaldhorn und s Gebiet Adula, uf italienisch ghäisst de Bärg Adula und s Gebiet Alpi Mesolcinesi e Grigionesi Occidentali oder Alpi Lepontine Orientali.

Bestiigig 
D Bärgstiiger startet för e Bestiigig vom Adula vo Torre oder vo de Staumuur vom Luzzonesee im Bleniotal. Underwägs häds d Adulahütte (Capanna Adula) vom SAC oder öppis höcher nomal e Bärghütte wo gliich ghäisst, vom UOTE. Anderi Wäg gönd us em Val Malvaglia über d Quarzei-Hütte, vo Vals über d Länta-Hütte oder vo Hinterrhii über d Zapport-Hütte uf s Rhiiwaldhorn ufe.

Weblink 

 Adulahütte UOTE
 Adulahütte SAC
 Quarnei-Hütte
 Zapporthütte

Alpe
Berg (Schwiiz)
Geografii vom Kanton Graubünde
Geografii vom Kanton Tessin